Okresná prokuratúra Partizánske 
Februárová 157, 958 01 Partizánske 	

Sp. zn. : Pv 432/12/3305	Partizánske, 9.4.2014
EEČ : 2-25-11-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Partizánske
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 28.1.2013, spisová značka Pv 432/12/3305, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zákona, ktorého sa dopustil tak, že v dobe od presne nezisteného času dňa 4. 9. 2012 do 21.44 h dňa 5. 9. 2012 v Partizánskom na ulici XXXXX a všade tam, kde sa zdržiaval prechovával pri sebe vo vrecku nohavíc, ktoré mal v tom čase oblečené,  pre osobnú spotrebu v uzatváracom plastovom vrecku vysušený rastlinný materiál rodu Cannabis-konopa o hmotnosti 0,49 g s obsahom tetrahydrokanabinolu (THC) v množstve väčšom ako 10 mg, čo predstavuje 1 obvykle jednorazovú dávku drogy, spôsobilú po aplikácii ovplyvniť psychiku užívateľa, pričom v zmysle zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov sú rastliny rodu Cannabis (konopa) zaradené do I. skupiny omamných látok, tetrahydrokanabinol (THC) do I. skupiny psychotropných látok, 
Uznesením prokurátora Okresnej prokuratúry Partizánske zo dňa 28.1.2013, spisová značka Pv 432/12/3305, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
           Prokurátor Okresnej prokuratúry v Partizánskom uznesením sp. zn. Pv 432/12/3305-13 zo dňa 28.1.2013, ktoré nadobudlo právoplatnosť dňa 9.2.2013 podľa § 216 ods. 1 Tr. poriadku  podmienečne zastavil  trestné stíhanie proti obvinenému XXXXX, nar. XXXXX v XXXXX trvale bytom XXXXX, XXXXX, pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zákona, ktorého sa dopustil tak, že v dobe od presne nezisteného času dňa 4. 9. 2012 do 21.44 h dňa 5. 9. 2012 v Partizánskom na ulici XXXXX a všade tam, kde sa zdržiaval prechovával pri sebe vo vrecku nohavíc, ktoré mal v tom čase oblečené,  pre osobnú spotrebu v uzatváracom plastovom vrecku vysušený rastlinný materiál rodu Cannabis-konopa o hmotnosti 0,49 g s obsahom tetrahydrokanabinolu (THC) v množstve väčšom ako 10 mg, čo predstavuje 1 obvykle jednorazovú dávku drogy, spôsobilú po aplikácii ovplyvniť psychiku užívateľa, pričom v zmysle zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov sú rastliny rodu Cannabis (konopa) zaradené do I. skupiny omamných látok, tetrahydrokanabinol (THC) do I. skupiny psychotropných látok. 

	Podľa § 216 ods. 2 Tr. poriadku prokurátor v uznesení o podmienečnom zastavení trestného stíhania určil obvinenému skúšobnú dobu v trvaní 12 mesiacov. 

	Podľa § 216 ods. 4 Tr. poriadku prokurátor zároveň v uznesení o podmienečnom zastavení trestného stíhania určil obvinenému v skúšobnej dobe obmedzenie spočívajúce v zákaze požívania alkoholických nápojov a iných návykových látok. 

	Dňa 9.2.2014 obvinenému XXXXX uplynula skúšobná doba podmienečného zastavenia trestného stíhania. 

	V zmysle § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	 Po uplynutí skúšobnej doby som z vyžiadaných správ Okresného úradu Prievidza, odboru všeobecnej vnútornej správy, pracovisko XXXXX zo dňa 26.2.2014, Mestského úradu XXXXX zo dňa 3.3.2014, Obvodného oddelenia PZ XXXXX zo dňa 3.3.2014, zabezpečenej lustrácie v systéme AVÍZO zo dňa 3.3.2014, lustrácie v evidenciách Ministerstva spravodlivosti SR zo dňa 2.4.2014, lustrácie v evidenciách Generálnej prokuratúry SR zo dňa 2.4.2014,  odpisu registra trestov obvineného zo dňa 2.4.2014, výpisu z Ústrednej evidencie priestupkov Ministerstva vnútra SR z 3.3.2014 zistil, že obvinený XXXXX v dobe od 9.2.2013 do 9.2.2014 nebol súdne trestaný, ani trestne stíhaný a s výnimkou postihnutia za priestupok proti bezpečnosti a plynulosti cestnej premávky nebol  postihnutý za  priestupok. Postihnutie obvineného v blokovom konaní dňa 22.1.2014 za priestupok proti bezpečnosti a plynulosti cestnej premávky za porušenie všeobecne záväzného právneho predpisu o bezpečnosti a plynulosti cestnej premávky, konkrétne ustanovenia o používaní bezpečnostných pásov a iných zadržiavacích zariadení, za čo bola obvinenému uložená pokuta vo výške 10 €, nepovažujem vzhľadom na druh priestupku a závažnosť tohto konania obvineného za prekážku na rozhodnutie o osvedčení obvineného v skúšobnej dobe podmienečného zastavenia trestného stíhania v danej veci.  

	Zo správy probačného a mediačného úradníka Okresného súdu XXXXX  zo dňa 3.4.2014 vyplýva, že obvinený XXXXX sa počas skúšobnej doby zúčastnil dvoch probačných konaní, obvinený vykonáva prácu taxikára, je bezkonfliktnej povahy a počas prebiehajúcej skúšobnej doby sa správal slušne. 
  
	Z uvedených správ je tiež zrejmé, že obvinený  v skúšobnej dobe dodržiaval i obmedzenie spočívajúce v zákaze požívania alkoholických nápojov a iných návykových látok. V rámci probácie sa obvinený podrobil jednej kontrole- dychovej skúške na prítomnosť alkoholu a to s negatívnym výsledkom, pričom ani príslušníkmi Policajného zboru nebolo zistené, že by obvinený v skúšobnej dobe požíval alkoholické nápoje alebo návykové látky. 

	Po zhodnotení všetkých okolností s prihliadnutím na podmienky uvedené v § 217 ods. 1 Tr. poriadku som dospel k záveru, že obvinený XXXXX viedol v priebehu skúšobnej doby riadny život a preto je potrebné rozhodnúť, že sa v skúšobnej dobe osvedčil. 

	Z týchto dôvodov som rozhodol tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Dobrík
prokurátor